《历城郡治凝波亭》
宋代·祖无择

耽耽层构俯清涟，山色波光晓共鲜。
形胜增雄齐十二，风流素共客三千。
铺舒柳影眠鸥渚，欺压莲香载妓船。
公退每来须度日，尘缨未濯媿潺湲。

作者简介：（ 1011—1084）蔡州上蔡人，初名焕斗，字择之。少学古文于穆修，又从孙明复受经学。仁宗宝元元年进士。出知袁州，首建学官，置生徒，学校始共。英宗朝同修起居注、知制诰，加龙图阁直学士、权知开封府。神宗即位，入知通进、银台司。王安石执政，讽求其罪，谪忠正军节度副使。元丰中主管西京御史台，移知信阳军。工诗文。有《龙学文集》。